Iselin Alme

**Iselin Alme** (født 1957) er en norsk sanger, skuespiller og danser. 

## Sangkarrieren
Iselin Alme har en allsidig karriere som utøvende kunstner; som skuespiller, musikalartist, sanger (mezzosopran) og danser.  

Alme begynte å danse klassisk ballett fem år gammel. Hun tok flere eksamener i klassisk ballett og gikk senere over til moderne ballett og jazzballett. Sangkarrieren startet da hun som tiåring ble tatt opp i NRKs jentekor. Senere gikk hun over i Studiokoret, til sammen tolv år under dirigenten Marie Foss. Alme har en bred bakgrunn som sanger og danser fra Norge og St. Olaf College i Northfield, Minnesota, USA. Ved St. Olaf College studerte hun blant annet musikalteater, litteratur og kunsthistorie og sang, foruten at hun turnerte med det anerkjente St. Olaf Choir. Hun hospiterte senere ved Elevskolen ved Det Norske Teatret.

Hun har gitt ut tre musikkalbum med norske folketoner og romanser, *Våre vakreste melodier*, *Våre vakreste folketoner* og *Sanger om kjærlighet* (alle på dB Records). I 1989 produserte hun sitt eget album, *Musicals* (GPI). 

Alme har studert klassisk sang i en årrekke under Lilly Berglund og Eva Tørklep Larsen.

I mange år har hun vært sangsolist med kor, korps og orkestre som Kringkastingsorkestret, Stavanger Symfoniorkester, Bergen Filharmoniske Orkester, alle Forsvarets korps m.fl. Hun har også deltatt i flere turneer med Riksteatret og Rikskonsertene og har hatt solistoppgaver i radio og TV. Alme har medvirket som korist for en rekke artister. Blant annet var hun med Finn Kalvik da han fremførte *[[Aldri i livet]]* i finalen i Melodi Grand Prix i Dublin i 1981.

## På scenen
Alme begynte karrieren som revyskuespiller hos Dizzie Tunes og Dag Frøland. Etter det spilte hun rollen som Maria i musikalen *[[West Side Story]]* på Det norske teatret i 1982. Hun har utover det hatt sentrale roller blant annet i musikaler som *[[Godspell]]*, *[[A Chorus Line]]*, *[[Cats]]*, *[[Oklahoma]]*, *[[Chess (musikal)|Chess]]* og *[[Jesus Christ Superstar]]*. I 1987 spilte hun Riksteatrets oppsetning av Ionescos *[[Privattimen]]*. Hun spilte i årene 1984–1989 rollen som «Gudrun» i *[[Spelet om Heilag Olav]]* på Stiklestad.

## Privatliv
Hun er datter av scenograf og maler Gunnar Alme og forfatteren Brett Borgen og barnebarn av forfatteren Johan Borgen.

## Diskografi
* *[[Våre vakreste folketoner Vol. 1]]* (1978)
* *[[Våre vakreste melodier Vol. 1]]* (1978)
* *[[Sanger om kjærlighet]]* (1980)
* *[[Musicals (Iselin Alme-album)|Musicals]]* (1989)
;Singler
* *Lengt* (1988), med Tor Endresen
### Deltar på
* Cornelis Vreeswijk: *[[Felicias svenska suite]]* (1978)
* Lillian Askeland: *[[Countryjente]]* (1978)
* Rita Engebretsen & Helge Borglund: *[[Frem fra Glemselen kap. 6]]* (1978)
* Rita Engebretsen & Helge Borglund: *[[Frem fra Glemselen kap. 7]]* (1979)
* Rita Engebretsen & Helge Borglund: *[[Frem fra Glemselen kap. 8]]* (1979)
* The Country Team: *[[Countryfest 4]]* (1979)
* Talent: *[[God jul (1979-album)|God jul]]* (1979)
* Rita Engebretsen & Helge Borglund: *[[Frem fra Glemselen kap. 9]]* (1980)
* Lillian Askeland: *[[Vårt beste år]]* (1980)
* Hanne Krogh: *[[Nærbilde]]* (1980)
* Septimus: *[[Nye fristelser]]* (1980)
* Stein Ove Berg: *[[Egg (album)|Egg]]* (1980)
* Helge Borglund: *[[Anno 1980]]* (1980)
* The Country Team: *[[Countryfest 6]]* (1980)
* Rita Engebretsen & Helge Borglund: *[[Frem fra Glemselen kap. 10]]* (1981)
* The Country Team: *[[Countryfest 7]]* (1981)
* Eigil Berg: *[[Alhambra (album)|Alhambra]]* (1981)
* Bent Bredesen: *[[Brede (album)|Brede]]* (1981)
* K.M. Myrland: *[[Ækte]]* (1981)
* Øystein Sunde: *[[Barkebille boogie]]* (1981)
* Stein Ove Berg: *[[Stein Oves beste]]* (1981)
* Ole Paus: *[[Noen der oppe]]* (1982)
* Rita Engebretsen & Helge Borglund: *[[Frem fra Glemselen kap. 11]]* (1982)
* Kirkelig Kulturverksted: *[[Dans med oss, gud]]* (1982)
* Inger Lise Rypdal: *[[Kontakt]]* (1982)
* Roger Nichols & Bruce Roberts: *[[Songwriters For the Stars 3]]* (1982)
* Mary Trana: *[[Sangbok (Mary Trana-album)|Sangbok]]* (1982)
* Ole Paus: *[[Seks sider av Ole Paus]]* (1982)
* Rita Engebretsen: *[[Rita (album)|Rita]]* (1983)
* Knut Erik Steen: *[[Stille vann (Knut Erik Steen-album)|Stille vann]]* (1983)
* NorDisc: *[[A Chorus Line (norskspråklig album)|A Chorus Line]]* (1983)
* Barnas: *[[Barnas beste viser 9]]* (1984)
* Øystein Sunde: *[[Øystein Sunde i boks]]* (1985)
* Odd-Arne Jacobsen: *[[Vakkert land]]* (1985)
* Eyvind Skeie & Sigvald Tveit: *[[Det gode landet]]* (1987)
* HD-forlaget/Hjemmenes dåpsring: *[[Den fyrste song (album fra 1987)|Den fyrste song]]* (1987)
* HD-forlaget/Hjemmenes dåpsring: *[[Takk, min gud, for hele meg]]* (1987)
* Mariann Records: *[[Norske blinkskudd (1988)|Norske blinkskudd]]* (1988)
* Ole Paus: *[[Jeg kaller det vakker musikk: Hjemmevant utenfor &ndash; Ca. 40 Beste]]* (1994)
* Stein Ove Berg: *[[Årgangsviser]]* (1995)
* Trond Heimdal: *[[40 meter over havet]]* (1996)
* K.M. Myrland: *[[Vante folk &ndash; K.M. Myrlands beste]]* (1997)
* Musikkforlaget Mobråten: *[[Radiohits IV]]* (1998)
* Ottar «Big Hand» Johansen: *[[Mitt liv er Country Music]]* (2001)
* IKO: *[[Nå lukker seg mitt øye &ndash; Kveldsbønner]]* (2001)
* IKO: *[[Den fyrste song (album)|Den fyrste song]]* (2002)
* Kristin Solli Schøien: *[[Klapp alle hender i glede]]* (2004)
* Stein Ove Berg: *[[Manda' morra blues &ndash; Stein Oves beste]]* (2004)
* Øystein Sunde: *[[Sundes verden &ndash; 52 av de aller beste]]* (2006)
* Anders Hatlo, Sven Nordin & Johannes Joner: *[[Jeg vet en vind &ndash; Galeiscenen]]* (2007)
* Talent: *[[Påskestemning &ndash; Sanger om vær og vind]]* (2011)
* Ottar «Big Hand» Johansen: *[[Topp 20 (Ottar «Big Hand» Johansen-album)|Topp 20]]* (2015)
* Gunnar Wiklund: *[[Så länge jag lever (EP)|Så länge jag lever]]* (2015)

## Referanser


## Eksterne lenker
* 
*  Gode minner fra forestillinger på Fredriksvern verft (Stavernsposten, 2006)
*  Utstilling i Sorenskrivergården (Festspillene i Nesbyen, 2003)